محمود شام

محمود شام (پیدائش: طارق محمود، 5 فروری 1940ء) پاکستان کے نامور صحافی، سفرنامہ نگار، کالم نگار، شاعر، ناول نگار، اخبار جہاں اور روزنامہ جنگ کے سابق ایڈیٹر اور ماہنامہ اطراف کے چیف ایڈیٹر ہیں۔

 حالات زندگی 
محمود شام 5 فروری 1940ء کو راجپورہ ، ریاست پٹیالہ، برطانوی ہندوستان میں پیدا ہوئے۔ تقسیم ہند کے بعد پاکستان منتقل ہو گئے اور صوبہ پنجاب کے شہر جھنگ میں قیام پزیر ہو گئے۔ ان کا اصل نام طارق محمود ہے لیکن محمود شام کے قلمی نام سے شہرت ہائی۔ بی اے کی تعلیم گورنمنٹ کالج جھنگ سے مکمل کی۔ بعد ازاں 1964ء میں ایم اے (فلسفہ) کی ڈگری گورنمنٹ کالج لاہور سے حاصل کی۔ دورانِ تعلیم وہ گورنمنٹ کالج لاہور کے مجلہ راوی  کے ایڈیٹر بھی رہے۔ جنگ گروپ سے 16 سال وابستہ رہے۔ وہ مختلف اخبارات ہفت روزہ قندیل، روزنامہ نوائے وقت اور معیار میں بطور اسسٹنٹ ایڈیٹر، میگزین ایڈیٹر اور ایڈیٹر خدمات سر انجام دیں۔ پھر جنگ میڈیا گروپ ہفت روزہ اخبار جہاں کے ایڈیٹر اور پھر روزنامہ جنگ کے ایڈیٹر رہے۔Journalism's heavyweight Mahmood Shaam returns to Jang Group Journalism Pakistan website, Published 15 January 2018, Retrieved 12 نومبر 2024 16 سال جنگ گروپ سے وابستہ رہنے کے بعد اے آر وائی ڈیجیٹل نیٹ ورک کے زیرِ اہتمام نکلنے والے نئے اخبار سے وابستہ ہو گئے۔ پچھلے دس سال سے ماہنامہ جریدہ اطراف کے چیٍف ایڈیٹر ہیں۔ روزنامہ جنگ میں تواتر سے کالم لکھتے ہیں۔ ان کی شاعری، انٹرویوز، کالموں اور سفرناموں پر مشتمل لاتعداد شائع ہو چکی ہیں جن میں اپ سیٹ 2008، افکارِ ذو الفقار، امریکا کیا سوچ رہا ہے؟، مملکت اے مملکت (کالم)، بھارت میں بلیک لسٹ، لاڑکانہ سے پیکنگ (سفرنامہ)، برطانیہ میں خزاں (سفرنامہ)، روبرو (انٹرویوز)، کیا ڈیانا کو قتل کیا گیا؟، شہر سے جنگ (شاعری)، بیٹیاں پھول ہیں (شاعری)، منزلیں (شاعری، اردو، رومن اور انگریزی ترجمہ)،تقدیر بدلتی تقریریں (مرتبہ)، قربانیوں کا موسم (سیاسی موضوعات پر شاعری)، جہاں تاریخ روتی ہے، چہرہ چہرہ میری کہانی، بلوچستان سے بے وفائی، ترقی کرتا دشمن، پاکستان پر قربان، ون ٹو ون (انٹرویوز)، رحمٰن کے مہمان (سفرنامہ حج)، زلزلے کی دھول، Indifference in the Times of Extremism (مضامین)، Visiting America's Mind: 9/11 A Journalist's Look At America،چڑیا کہانی (بچوں کے لیے کہانیاں)، شام بخیر (خودنوشت)، شب بخیر، انجام بخیر (ناول) اور رقصِ یعنی (شاعری) اور دیگر شامل ہیں۔ حکومت پاکستان نے ان کی خدمات کے اعتراف میں 2010ء میں صدارتی اعزاز برائے حسن کارکردگی <ref>Mahmood Shaam's award info on Dawn (newspaper) Published 16 August 2009, Retrieved 12 نومبر 2024 اور کراچی پریس کلب نے سال 2024ء میں اعزازی رکنیت سے سے نوازا۔

 حوالہ جات 

زمرہ:1940ء کی پیدائشیں
زمرہ:بقید حیات شخصیات
زمرہ:پاکستانی ناول نگار
زمرہ:پاکستانی مسلم شخصیات
زمرہ:پاکستانی اخبار مدیران
زمرہ:تمغائے حسن کارکردگی وصول کنندگان
زمرہ:پاکستانی مرد صحافی
زمرہ:کراچی کے شعرا
زمرہ:پاکستانی اردو شعرا
زمرہ:پاکستانی مرد ناول نگار
زمرہ:گورنمنٹ کالج یونیورسٹی لاہور کے فضلا
زمرہ:پٹیالہ کی شخصیات
زمرہ:پاکستانی شعرا